АҞӘА, ԥхынҷкәын 2 - Sputnik. Аԥсны ахада Рауль Ҳаџьымба инапы аҵаиҩит Аԥсны Аҩнуҵҟатәи аусқәа рминистр аамҭала инапынҵақәа назыгӡо изы Аусԥҟа, абри атәы аанацҳауеит ахада иофициалтә саит.
"Аԥсны Аҳәынҭқарра Аҩнуҵҟатәи аусқәа рминистр инапынҵақәа аамҭала рынагӡара идҵазааит Кәарцхьиа Леван Сергеи-иԥа", - аҳәоит адырраҭараҿы.
Аҩнуҵҟатәи аусқәа рминистр инапынҵақәа шьҭаҵаны Аԥсны дықәҵроуп рҳәеит иахьа, ԥхынҷкәын 2 рзы Ахақәиҭра ашҭаҿы 200-ҩык инареиҳаны еизаз, абҵара 22 рзы Аҟәа аиҿахысраан иҭахаз Алхас Аҩӡбеи Асҭамыр Шамбеи рыуацәеи рҭынхацәеи. Анаҩс Аԥсны Апарламент ахыбрахь инеит.
Убри аан Аԥсны Аҳәынҭқарра ахада Рауль Ҳаџьымба аусԥҟа инапы аҵаиҩит Аԥсны Аҩнуҵҟатәи аусқәа рминистр Гарри Аршба имаҵураҟынтә ихы дшақәиҭитәуазы. Иара убасгьы ахада амчратә структурақәа алархәны аилацәажәара мҩаԥигеит.
Иара убас шәаԥхьар ҟалоит:
Аҟәа аиҿахысраан иҭахаз рҭынхацәа Аҩнуҵҟатәи аусқәа рминистр дықәҵроуп рҳәеит